පැය දෙකක් තුළ බස්නාහිර පළාතේ සිදුකළ වැටලීම් වලින් මත්ද්‍රව්‍ය භාවිත කළ 547 දෙනෙකු අත්අඩංගුවට ගත් බව පොලීසිය පවසනවා.එහිදී හෙරොයින් පානයකරමින් සිටි පුද්ගලයින් 265ක්,අයිස් මත්ද්‍රව්‍ය භාවිත කළ පුද්ගලයින් 27ක්, ගංජා පානය කරමින් සිටි 136ක් මාවා නැමැති මත්ද්‍රව්‍ය භාවිත කරමින් සිටි සිව් දෙනෙක් සහ නීති විරෝධී මත්පැන් පානය කරමින් සිටි පුද්ගලයින් 107ක් ඒ අතර වනවා.බස්නාහිර පළාතේ බස් නැවතුම්පොළවල්, දුම්රිය ස්ථාන, පොදු වැසිකිළි, සුසාන භූමි ඇතුළු ස්ථාන මූලික කරගනිමින් මෙම වැටලීම් සිදුකර තිබෙනවා.ඊයේ (07) සවස 6 සිට රාත්‍රී 8 දක්වා කාලය තුල මෙම මෙහෙයුම් සිදුකළ බවයි පොලිසිය වැඩිදුරටත් පැවසුවේ.